མངལ་ཆགས་པའི་དུས་རིམ་བར་མ་ནི་ཟླ་ལྔ་བ་ནས་བདུན་པའི་བར་ཡིན།དུས་སྐབས་འདི་ནི་སྦྲུམ་མ་ཆེས་བདེ་བའི་དུས་སྐབས་ཤིག་ཡིན་ལ།འཚོ་བཅུད་ཁ་གསབ་བྱེད་པ་གཙོ་གནད་དུ་འཛིན་དགོས་པའི་དུས་སྐབས་ཤིག་ཀྱང་ཡིན།སྐབས་འདིར་སྦྲུམ་མ་མངལ་ཆགས་པའི་འཚོ་བར་ཡོངས་སུ་གོམས་ཡོད་པ་དང་།ཟས་ཀྱི་ཡི་གའང་ཇེ་ཆེར་འགྲོ་བ་ཡིན་པས།སྔོ་ཚལ་དང་སིལ་ཏོག་གི་ཁྲོད་དུ་མིའི་ལུས་ཕུང་ལ་མཁོ་བའི་འཚོ་བཅུད་མང་པོ་འདུས་ཡོད་པས།དེས་མིའི་ལུས་ཕུང་གི་ནད་འགོག་ནུས་ཤུགས་ཇེ་ཆེར་གཏོང་ཐུབ་པ་དང་།རྙིང་འདོར་གསར་ལེན་ལ་ཤུགས་སྣོན་ཐུབ་པར་མ་ཟད།ད་དུང་དུག་སེལ་བ་དང་རྩ་སྐམ་པ་འགོག་པའི་ནུས་པ་ལྡན་པ་རེད།དུས་སྐབས་འདི་ནི་བྱིས་པ་མགྱོགས་མྱུར་ངང་འཚར་ལོངས་འབྱུང་བའི་དུས་སྐབས་ཀྱང་ཡིན་པས།སྔོ་ཚལ་མང་དུ་ཟ་དགོས་པའི་དུས་ཤིག་ཡིན།ཡིན་ནའང་བཟའ་བཏུང་གི་མང་ཉུང་ལ་མཉམ་འཇོག་དགོས་ཏེ།ཟ་ཚད་ཧ་ཅང་ཉུང་བ་དང་ཡང་ན་ཟས་རིགས་སྤུས་ལེགས་རིགས་ཁོ་ན་མི་ཟ་བར་།ཟས་སྣ་མང་པོ་མཉམ་དུ་ཟ་དགོས།